Paddy O’Toole

Polaiteoir ab ea Patrick (Paddy) O'Toole nó Pádraig Ó Tuathail (15 Eanáir 1938 – 11 Bealtaine 2025).  Bhí sé ina bhall d'Fhine Gael.

 Beatha 
Ba as Gaoth Sáile in Iorras i Maigh Eo do Paddy O’Toole.  Bhí sé ina mhúinteoir scoile i Scoil Náisiúnta Chnoc an Éaló gar do Bhéal an Átha, mar a raibh cónaí air formhór a shaoil.

D’ainmnigh an t-iarThaoiseach Liam Cosgrave ina sheanadóir i Seanad Éireann é i 1973.

Bhí sé ina Theachta Dála d’Fhine Gael idir 1977-1987.  D'fhóin sé i roinnt róil aireachta le linn na 1980idí:

 Aire na Gaeltachta (1981–1982, 1986–1987)idir Meitheamh ’81 agus Feabhra ’82 i rialtas Garret Fitzgerald, a thit as a chéile de bharr CBL á chur ag John Bruton ar bhróga gasúr.
 Aire Turasóireachta, Iascaigh agus Foraoiseachta (1982–1986)
 Aire Cosanta (1986–1987)

Dhá thréimhse a chaith sé ina aire Gaeltachta, idir 1981-1982 agus arís idir 1982-1987.   Chuir sé go mór le forbairt tionsclaíochta sa Ghaeltacht ag an am; choinnigh sé an fhostaíocht ar siúl ag am an-deacair. “Ní raibh airgead mór ann ag an am, ach thug sé airgead d’fhorbairtí Gaeltachta. Bhí deontais tithíochta ann an t-am sin fosta. Bhí sé ina chuairteoir rialta ar na Gaeltachtaí ar fad.”

 Plean 
In 1981-1982, bhí sé de rún ag Paddy O'Tolle agus Bord na Gaeilge (an eagraíocht stáit as ar fáisceadh Foras na Gaeilge níos deireanaí) raith pleananna a chur le chéile le go mbeadh an tír dátheangach faoin mbliain 2000 agus bhí an Plean Gníomhaíochta 1983 – 1986 le bheith ar an gcéad cheann acu sin. Plean cuimsitheach a bhí le bheith ann, beagán cosúil leis an Stráitéis Fiche Bliain don Ghaeilge, le difríocht thábhachtach amháin: tríd is tríd bhí na spriocanna a leagadh amach sa Phlean Gníomhaíochta 30 bliain ó shin thar a bheith réadúil agus insroiste. Seoladh an plean in Aibreán 1983. Dúirt O’Toole ag an am go mba ‘ócáid stairiúil’ a bhí ann, mar a deirtear ag seoladh gach plean nua leis an nGaeilge a tharrtháil.   
clé|mion|200x200px

 Conspóid 
Ní raibh Frank Flynn ach beagán le bliain ceaptha i gceannas an Údaráis, nuair a ardaíodh ceisteanna sa Dáil faoin mbealach ar tugadh iasacht do chomhlacht ar an gCeathrú Rua, CPR, a raibh deacrachtaí airgeadais acu (agus fuair fear neamhchiontach bás sa scéal).  Ó na binsí freasúra ba mhinic le Paddy O’Toole gach deis a thapú an cheist a ardú.  Le O’Toole ar ais i gcumhacht i Nollaig 1982, cuireadh brú ar Bhord an Údaráis Flynn a bhriseadh as a phost. Bhí an cumhacht ag Aire na Gaeltachta na baill ainmnithe a athrú, rud a rinne sé i mí na Samhna 1983, nuair a chuir sé triúr státseirbhíseach in áit an triúr ainmnithe a thacaigh le Flynn.

Chomh maith le bheith ina aire Gaeltachta, chaith O'Toole tamall chomh  maith ina aire cosanta agus ina aire iascaigh agus foraoiseachta.

Tar éis dó a shuíochán a chailleadh i dtoghchán 1987, ceapadh O'Toole arís don 17ú Seanad. 

 Bás 
D'éag Paddy O'Toole ar an 11 Bealtaine 2025 in Ionad Altranais Moy Ridge, Béal an Átha (in aois 87 bliain d'aois dó). Bhí ceathrar clainne ag Paddy agus a bhean chéile Jacqueline: Jacqueline, John, Pádraig agus Helen.  Cuireadh é i Reilig na Léige i mBéal an Átha.

 Féach freisin 

 Tom O'Donnell   
 Polaiteoirí i Maigh Eo   
 Tagairtí 

Catagóir:Baill den 13ú Seanad‎
Catagóir:Baill den 17ú Seanad‎

Catagóir:Baill den 21ú Dáil
Catagóir:Baill den 22ú Dáil
Catagóir:Baill den 23ú Dáil
Catagóir:Baill den 24ú Dáil
Catagóir:Baill Fhine Gael

Catagóir:Daoine a rugadh i 1938
Catagóir:Básanna in 2025
Catagóir:Airí Gaeltachta
Catagóir:Maigh Eo (Dáilcheantar)
Catagóir:Polaiteoirí as Contae Mhaigh Eo
Catagóir:Údarás na Gaeltachta